དེ་ཡང་ངེད་ཅག་ཁ་བ་རི་བོའི་ཡུལ་ལྗོངས་སུ་སྟོད་མངའ་རིས་སྐོར་གསུམ་དང་།བར་དབུས་གཙང་རུ་བཞི།སྨད་མདོ་ཁམས་སྒང་དྲུག་ཏུ་གྲགས་པ་ལས་ཨ་ཆེན་གངས་རིའི་རྒྱབ་དང་མདོ་ལ་རིང་མོ་གཉིས་ཀྱིས་མིང་ལ་བསྡོམས་པས་ཨ་མདོ་ཞེས་བྱ་བའི་ཤར་ཕྱོགས་ཙོང་ཁའི་ཡུལ་གྲུ་ཆེན་པོ་རུ་ཆོས་རྒྱལ་སྲོང་བཙན་སྒམ་པོ་དང་།སློབ་དཔོན་པདྨ་འབྱུང་གནས་ཀྱིས་ཀླུ་བློན་བྱང་ཆུབ་སེམས་དཔའ་ཆེན་པོའི་ཕོ་བྲང་དུ་ལུང་གིས་བསྟན་པའི་གནས་མཆོགགངས་ཅན་ཡུལ་གྱི་མཚོ་ཆེན་བཞི་ལ་སློབ་དཔོན་པདྨ་སཾབྷ་ཝས་ཕྱག་རྗེས་བཞག་པའི་ནང་གི་སྡིགས་མཛུབ་ཀྱི་ཕྱག་རྒྱ་གྱེན་དུ་བསྟན་པ་ལས་རྩེ་མོ་ཅུང་ཟད་དུ་བཀུག་པའི་མཚན་མ་གསལ་བོར་བཞུགས་པའི་སྙན་གྲགས་ཀྱི་རྒྱལ་མཚན་མཁའ་ལ་གཡོ་ཞིང་བྱིན་རླབས་ཀྱི་དངོས་གྲུབ་ཇི་བཞིན་འབྱུང་བའི་ཆུ་གཏེར་ཆེན་པོ་སྟེ།མཚོ་སྔོན་ཁྲི་ཤོར་རྒྱལ་མོ་ཞེས་སུ་གྲགས་པའི་མཚོ་སྔོན་པོ་ནི་གནས་ཀྱི་ནང་ནས་ཆེ་བ་ལས་མ་འདས་སོ།།དེ་ཡངམདོ་སྨད་ཆོས་འབྱུངལས།